
ГР.АЛФАТАР

ДОКЛАДНА ЗАПИСКА
ОТ Д-Р ЯНКА СТОЯНОВА ГОСПОДИНОВА - КМЕТ НА ОБЩИНА АЛФАТАР
ОТНОСНО: предоставяне на имоти - полски пътища, включени в масивите за ползване в землищата на гр. Алфатар и с. Алеково, съгласно чл.37в, ал.4 и ал. 16 от ЗСПЗЗ
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 
В община Алфатар постъпи писмо с изх.№216/15.05.2026 г. от Общински съвет Алфатар с приложено писмо с изх.№РД-12-02-140-3/14.05.2026 г. от Директора на ОД „Земеделие“ Силистра с искане за предоставяне на полските пътища, включени в масивите за ползване по реда на чл.37в, ал. 16 от ЗСПЗЗ, в землищата на гр. Алфатар и с.Алеково през стопанската 2025-2026 г.
Към искането са приложени 49 бр. заявления от ползватели на полски пътища в землището на гр. Алфатар и 8 бр. заявления от ползватели в землището на с. Алеково.
Във връзка с влезли в сила заповеди по чл.37в, ал.4 от ЗСПЗЗ за разпределение на масивите за ползване и в съответствие с чл.37в, ал. 16 от ЗСПЗЗ, Общински съвет Алфатар следва да се произнесе с решение за предоставяне на имотите - полски пътища, които не са необходими за осигуряване на пътен достъп в землищата на гр.Алфатар и с.Алеково през стопанската 2025-2026 г., по цени в размер на средното годишно рентно плащане за съответното землище, както следва:
	№ по ред
	Землище
	Заповед Директора на ОД „Земеделие“ Силистра по чл.37в, ал.4 от ЗСПЗЗ /№, дата/
	Заявления от ползвателите /бр./
	Средно годишно рентно плащане за 2024, определено през Януари 2025 г. за 1 дка

	
	
	
	
	Лева
	Евро

	1
	гр. Алфатар
	№ РД-04-26-11/27.04.2026 г.
	49
	59,00
	30,17

	2
	с. Алеково
	№ РД-04-34-1/28.04.2026 г.
	8
	68,00
	34,77


Във връзка с гореизложеното, на основание чл. 21, ал. 1, т. 8 от Закона за местното самоуправление и местната администрация, чл. 8, ал. 1-2 и ал.4 от Закона за общинската собственост, чл.24а, ал.6, т.5, във връзка с чл. 37в, ал. 16 и чл. 37в, ал.4 от Закона за собствеността и ползването на земеделските земи, чл. 75б от ППЗСПЗЗ, чл.83 от Наредба за реда за придобиване, управление и разпореждане с имоти и вещи общинска собственост на община Алфатар, заповеди на директора на ОД „Земеделие” гр. Силистра за определяне разпределението на масивите за ползване през стопанската 2025-2026 г. по землища: № РД-04-26-11/27.04.2026 г. за гр. Алфатар и  № РД-04-34-1/28.04.2026 г. за с.Алеково, постъпило писмено искане с рег. изх.№РД-12-02-140-3/14.05.2026 г. от директора на ОДЗ Силистра до ОбС Алфатар за предоставяне на полските пътища, предлагам на Общински съвет Алфатар да приеме следното 
РЕШЕНИЕ:

1.Допълва Програма за придобиване, управление и разпореждане с имоти – общинска собственост на Община Алфатар през 2026 г., приета с Решение №256/29.01.2026 г. по протокол №27/29.01.2026 г. на ОбС Алфатар в раздел ІІ, т.2. Описание на имотите, които общината има намерение да предложи за предоставяне под наем и за безвъзмездно управление, към т.2.5. Поземлени имоти в неурбанизирана територия, предвидени за отдаване под наем – се извършва допълнение на т.2.5.1. Поземлени имоти, предвидени за отдаване под наем за земеделска дейност - създава се подточка 2.5.1.3., както следва:
- т.2.5.1.3. /Нова/ ПОЗЕМЛЕНИ ИМОТИ – ПОЛСКИ ПЪТИЩА по чл.37в, ал.16 от ЗСПЗЗ, които могат да се предоставят под наем без търг за срок от 1 г., по искане на ползвателите, в чиито масиви попадат, в съответствие със заповеди на директора на ОД „Земеделие” Силистра по чл.37в, ал.4 от ЗСПЗЗ за разпределение на масивите за ползване за землища на общината през стопанската 2025-2026 г., съгласно Приложение №3 Регистър на ползвателите на полски пътища в землището на гр.Алфатар и Приложение № 4 Регистър на ползвателите полски пътища в землището на  с.Алеково 
2. Дава съгласие полските пътища, попадащи в масивите за ползване в землищата на гр. Алфатар и с. Алеково за стопанската 2025-2026 г., които не са необходими за осигуряване на пътен достъп да бъдат предоставени, без търг, на ползвателите на съответните масиви, съгласно Приложение №3 Регистър на ползвателите на полски пътища в землището на гр.Алфатар и Приложение № 4 Регистър на ползвателите на полски пътища в землището на с.Алеково и определя годишната наемна цена в размер на средното годишно рентно плащане за 2024 г., както следва:

	№ по ред
	Землище
	Заповед Директора на ОД „Земеделие“ Силистра по чл.37в, ал.4 от ЗСПЗЗ                     /№, дата/
	Площ на полските пътища за зем. ползване  2025-2026 г. /дка/
	Средно годишно рентно плащане за 2024 г., определено през Януари 2025 г. за 1 дка
	Годишен наем за стопанската 2025-2026 г. за 1 декар

	
	
	
	
	Лева/ Евро
	Евро
	Лева

	1
	гр.Алфатар
	№ РД-04-26-11/27.04.2026 
	1023,055
	59,00/30,17
	30,17
	59,00

	2
	с. Алеково
	№ РД-04-34-1/28.04.2026 
	95,842
	68,00/34,77
	34,77
	68,00


2.1.Срокът за предоставяне на полските пътища е 1 година – стопанската 2025-2026 г.
2.2.Специфични изисквания към ползвателите на полски пътища за сключване на договор – земеделски стопани и производители – еднолични търговци, търговски дружества и земеделски кооперации, които нямат задължения към община Алфатар за местни данъци и такса битови отпадъци, по влезли в сила наказателни постановления, както и по договори за ползвани земи от общинския поземлен фонд.

3. Възлага на кмета на община Алфатар дейностите по изпълнение на решението - да издаде заповеди за определяне на реда за предоставяне на полски пътища на ползвателите и след заплащане на наема да сключи договори, в които да е разписано задължението на ползвателите – да осигурят достъп до имотите, декларирани и заявени за ползване в реални граници през следващата стопанска година (на осн. чл.37в, ал.17 от ЗСПЗЗ). 
4. На основание чл.60, ал.1-2 от Административнопроцесуалния кодекс допуска предварително изпълнение на решението със следните мотиви: защита на важни обществени интереси – чрез отдаването на полски пътища ще се генерират приходи за изпълнение на приоритетни дейности на община Алфатар; защита на частни интереси - на ползвателите на полски пътища, които чрез сключване на договори ще придобият правно основание за очертаване на имотите в ИСАК и за получаване на субсидия за ползвана площ. Поради фактическо закъснение на сроковете за сключване на споразумения и респективно закъснение при издаване на заповеди на директора на ОДЗ Силистра по чл.37в, ал.4 от ЗСПЗЗ, ще има забавяне при изготвяне на договори за предоставяне на полски пътища и има реален риск за очертаване на имотите, след сроковете, предвидени в кампанията за стопанската 2025-2026 г., следствие на което ще се налагат финансови санкции за всеки ден закъснение. 
ПРИЛОЖЕНИЕ: 

1.Заповеди на директора на ОД „Земеделие” гр.Силистра за разпределение на масивите за ползване: № РД-04-26-11/27.04.2026 г. за гр.Алфатар и № РД-04-34-1/28.04.2026 г. за с.Алеково. 
2.Писмо с изх.№РД-12-02-140-3/14.05.2026 г. от Директора на ОДЗ Силистра до ОбС Алфатар с искане за предоставяне на полските пътища, с приложени към него:  49 бр. заявления от ползватели на полски пътища в землището на гр. Алфатар и 8 бр. заявления от ползватели в землището на с. Алеково.
3.Регистър на ползвателите на полски пътища за землището на гр.Алфатар.

4.Регистър на ползвателите на ПП за землището на с. Алеково.
ВНОСИТЕЛ:
Д-Р ЯНКА ГОСПОДИНОВА





 

КМЕТ НА ОБЩИНА АЛФАТАР

Юрист на общината

